Buat 1 alinea dalam bahasa Betawi dengan unsur ekspositori.

Masih gara-gara jajanan ama idup yang kagak sehat, orang bisa kena penyakit ambeien atawa wasir. Penyakit ini bisa dari makanan yang kagak sehat. Kayak kebanyakan makan pedes yang pedesnya ampe besenet. Udah gitu, jia kagak imbangin makan sayur ama buah-buahan. Gara-gara kurang makan sayur ama buah, jia kurang serat. Kalo udah kurang serat begitu, saban berak jadi kagak lancar. Udah gitu, jia jadi kebiasaan ngeden. Keseringan makan pedes yang bikin bool panas ditambah ngeden keras banget, bikin bool keluar benjolan. Orang yang kena penyakit ini awal-awal masih bisa masukin benjolan di boolnya saban pas cebok. Kalo kagak cepet diobatin, lama-lama makin parah. Kalo udah begitu beraknya bisa ampe bedarah ama benjolannya kagak bisa dimasukin lagi. Makin parah, ampe bikin kagak bisa begerak. Kudunya rebahan aja. Kalo udah ampe begitu, wasirnya kudu dioperasi.